วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
16 ธ.ค. 2558

ภาครวมตลาดภาคเช้า
ดัชนี SET ช่วงเช้าปิดบวก 1,303.20 จุด (+2.69 จุด,+0.21%) กรอบ 1,309 -1,296จุด มูลค่าการซื้อขาย 25,252.636 ล้านบาท เรียงลำดับมูลค่าการซื้อขาย ENERG PROP BANK ICT FOOD TRANS CONMAT COMM PETRO ตามลำดับ
ตลาดภูมิภาคปรับขึ้น [Nikkei225+2.13%][FBMKLCI +0.67%][HSI +2.23%][SSE +0.71%][TAIEX +1.38%] ติดตามผลการประชุมของคณะกรรมการกำหนดนโยบายการเงินของธนาคารกลางสหรัฐ (เฟด) ซึ่งจะเสร็จสิ้นในวันนี้ ตามเวลาสหรัฐ โดยวันนี้ธนาคารกลางเกาหลีใต้ประกาศปรับลดเป้าหมายเงินเฟ้อปีหน้าลง 1% สู่ระดับ 2% สำหรับ 3 ปีหน้า ซึ่งส่งผลให้มีความวิตกเกี่ยวกับการลดลงอย่างมากของเป้าหมายเงินเฟ้อที่อาจจะทำให้เกิดปัญหาในการบรรลุเป้า ท่ามกลางราคาน้ำมันที่ผันผวน โดยเป้าหมายเงินเฟ้อในปัจจุบันอยู่ในช่วง 2.5-3.6%
ปัจจัยไทย ศูนย์วิจัยกสิกรไทย คาด GDP ไทยในปี 59 ขยายตัวในช่วง 2.5-3.5% ขณะที่การส่งออกคาดว่าจะขยายตัวได้ 0.5-3.5% ส่วนอัตราเงินเฟ้ออยู่ที่ 0.8-1.8% ขณะที่คาดว่า เศรษฐกิจไทยไตรมาสสุดท้ายปีนี้จะขยายตัวได้ 2.7% ซึ่งเป็นสัญญาณที่ดีขึ้นจากภาคเอกชน และเป็นพื้นฐานสำคัญต่อการเติบโตของเศรษฐกิจไทยในปี 59 โดยทั้งปี 58 คาด GDP ขยายตัว 2.8% แม้ส่งออก -5.0% อัตราเงินเฟ้อ -0.9%   ด้านศึกชิงคลื่น 900 MHz รอบ 65 ราคาทั้ง 2 ใบ ขยับมาที่ 35,404 ลบ./ใบ หากการประมูลลากยาวถึง 17.00 น.ราคาจะพุ่งแตะ 4 หมื่นล้านบาท
 
IMPACT(+) PTT AOT PTTEP SCC BBL TMB EA MINT BIGC TOP KTB EPG IVL SCB IRPC BDMS BECL SAWAD 
IMPACT(-) ADVANC DELTA TRUE DTAC INTUCH TU BEC CPF BTS GLOW JAS HMPRO PTTGC BCP TASCO
 
แนวโน้มตลาดและหุ้นที่น่าสนใจ
ซื้อเก็งกำไรเน้นยืน 1,292-1,290จุดแนวต้าน 1,314-1,315 จุด
แนวโน้มภาคบ่ายเชิงเทคนิค: ดัชนีกลับตัวขึ้นแรงและปิดตัวด้วยแท่งเทียนสีขาวยาวในลักษณะของการเปิดGAPกระโดดจากแท่งเทียนโดจิก่อนหน้าเป็นสัญญาณบวกต่อรูปแบบการกลับตัวขึ้นV-Shape การปรับตัวเน้นยืนSMA5วัน 1,296จุดและแนวรับจิตวิทยา 1,290จุด เป็นจุดพิจารณาถือหรือซื้อเมื่อยืนเหนือ
 
TCAP (ราคาปิดภาคเช้า 33.5)
ถือ/ซื้อระยะสั้นเน้นยืน 32.00 บาท การเรียงตัวแท่งเทียนไม่สร้างจุดต่ำใหม่กว่าแท่งเทียนก่อนหน้าแนวโน้มมีโอกาสแกว่งตัวขึ้น ระยะสั้นแนวต้าน 33.75 บาทผ่านเป็นสัญญาณซื้อเก็งกำไรตาม แนวต้านต่อไป 35.75 บาท    
 
BBL (ราคาปิดภาคเช้า 154.00)
ซื้อเน้นยืนแนวรับ 144 /140 บาทปิดตัวด้วยแท่งเทียนสีขาวยาวแสดงถึงแรงซื้อระยะสั้น แนวโน้มกลับตัวขึ้นต่อเนื่องและมีโอกาสทดสอบผ่านSMA5วัน 153.00 บาทขึ้นมา แนวต้านต่อไป 155.50-156 บาท
 
ข่าวภาคเช้า (IQ)
– AGE ขายรถบรรทุก 21 คัน ได้เงิน 31 ล้านบาท ลดค่าใช้จ่าย-นำไปเป็นทุนหมุนเวียน  
– TVD มั่นใจปี 59 พลิกกำไร พร้อมตั้งเป้ารายได้โต 15% มาที่ 3.4 พันล้านบาท
– GUNKUL ผ่านคุณสมบัติ รอจับสลากโครงการโซลาร์ฟาร์มราชการฯ หวังได้ 30 MW 
– SCC เจรจาพันธมิตรใหม่ร่วมทุนปิโตรฯคอมเพล็กซ์เวียดนาม หลังรายเดิมถอนตัว 
– AMATAV พอใจราคาเทรดวันแรกสะท้อนพื้นฐาน วางเป้ารายได้ปี 59 โต 40-50%     